Diari Oficial de la Generalitat Valenciana


Sumari del DOGV 5056, del 25-07-2005 (2005/8129)

Actuacions de juí verbal número 77/2004. Cèdula de notificació.
---------------------------------------------------------------

### Dades del document

Número de DOGV
:   5056

Data del DOGV
:   25-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8129


Organisme emissor
:   Jutjat de Primera Instància Número 8 de València

Tipus de document
:   Anunci

Actuacions de juí verbal número 77/2004. Cèdula de notificació. [2005/Q8129]
  
Procediment: mesures fills extramatrimonials contenciós 77/2004
  
Part demandant: Lucy Adriana Santibáñez Leal
  
Part demandada: Jairo Antonio Guapacha Guarsino
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
València, 1 de juliol de 2005
  
Juan Luis Beneyto Feliu, magistrat jutge de Primera Instància número 8 de València, ha vist les presents actuacions de juí verbal, seguides en este jutjat amb el número 77/2004, a instàncies de Lucy Adriana Santibáñez Leal, representada per la procuradora Eva Mollá Saurí i assistida per la lletrada Concepción García Guillamón, contra Jairo Antonio Guapacha Guarsino, declarat en situació legal de rebel·lia com a resultat de la incompareixença seua en les presents actuacions, i en què ha sigut part el ministeri fiscal.
  
Antecedents de fet
  
1. Que la representació processal de Lucy A. Santibáñez Leal va interposar demanda de juí verbal sobre mesures personals i pensió alimentària de filla menor per un import de 200 euros, contra Jairo A. Guapacha Guarsino. El present procediment s'ha incoat mitjançant els tràmits del juí verbal.
  
2. Que admesa a tràmit la demanda, es va acordar citar a termini el demandat amb el lliurament de documents perquè en el termini de 20 dies compareguera en forma legal en les actuacions i hi contestara, i igualment es va traslladar la demanda al ministeri fiscal. Dins del termini esmentat, la part demandada no va comparéixer, per la qual cosa se'l va declarar en situació legal de rebel·lia. El ministeri fiscal va evacuar el tràmit concedit dins del termini i en la forma escaient i va contestar la demanda.
  
3. Convocades les parts a la realització de la corresponent vista el dia 20 de juny de 2005, van comparéixer la part actora i el ministeri fiscal. La part actora es va ratificar en l'escrit de demanda i el ministeri fiscal va informar que s'ajustara al resultat de la prova practicada, després d'això, es va rebre el plet a prova, i l'actora va proposar la documental i l'interrogatori de la part demandada, que es va admetre i es va practicar, i el fiscal va proposar la documental i l'interrogatori, que també es va admetre i es va practicar, després d'això, les actuacions van quedar damunt la taula del jutjat per a sentència.
  
4. Que en la tramitació del present procediment s'han observat totes les formalitats i prescripcions legals.
  
Raonament jurídics
  
1. La representació processal de Lucy A. Santibáñez Leal ha presentat demanda sobre mesures personals relatives a guarda i custòdia i pensió alimentària de la filla menor Camila del Mar, nascuda el 22 d'octubre de 2002, contra Jairo A. Guapacha Guarsino, que no va comparéixer per la qual cosa se'l va declarar en situació legal de rebel·lia.
  
2. En primer lloc, i pel que fa a l'atribució de la custòdia de la menor, sembla evident que esta atribució s'ha de concedir a la mare, que ha instat el present procediment, sense que el demandat hi haja comparegut, i estime adequat en interés de la menor el manteniment de la situació de convivència de fet actual, amb la fixació d'un règim de visites per al progenitor de caràcter restrictiu en els termes sol·licitats per la part actora, de caps de setmana alterns i sense pernocta, ni establiment de períodes vacacionals, no sols com a resultat de la seua declaració de rebel·lia, sinó en relació directa amb el conjunt de circumstàncies posades de manifest per la senyora Santibáñez a l'interrogatori, mesura aconsellable en interés de la menor. S'establix un sistema de lliuraments i recollides de la xiqueta a través de tercera persona de confiança d'ambdues parts i de la menor, que hauran de consensuar, mesura necessària atés que hi ha una orde d'allunyament entre els progenitors. Finalment, i quant a la pensió d'aliments que caldrà establir, i tot seguint les regles de proporcionalitat de l'article 146 del Codi Civil i atesa la falta de compareixença del demandat a la vista assenyalada, li seran aplicables les previsions establides en l'article 770.3 de la Llei d'Enjudiciament Civil sobre incompareixença i reconeixement de fets que li perjudiquen en l'àmbit patrimonial, i estime raonable i proporcionada la quantitat sol·licitada en demanda, per a contribuir a l'alimentació i sosteniment de la filla menor, en relació amb la seua edat, i atenent a la manifestada situació de desocupació actual de la progenitora.
  
3. Pel que fa a les costes processals, d'acord amb les normes generals en matèria de costes que establix l'article 394 de la Llei d'Enjudiciament Civil, no procedix imposar les costes del present procediment a cap dels dos litigants, ja que malgrat l'estimació de la demanda interposada per la part actora, i la incompareixença de la part demandada en el present plet, no s'aprecia una especial temeritat o mala fe processal en cap de les dues parts litigants que podria justificar la imposició expressa de costes, ja que es tracten de mesures acordades en interés exclusiu del menor i amb això seguir la reiterada doctrina de la Secció Desena de l'Audiència Provincial de València en este sentit.
  
Vists els preceptes legals i els altres de general y pertinent aplicació.
  
Decisió
  
Que amb l'estimació de la demanda plantejada per Lucy Adriana Santibáñez Leal, representada per la procuradora Eva M. Mollá Saurí i assistida per la lletrada Concepción García Guillamón, contra Jairo Antonio Guapacha Guarsino, declarat en situació legal de rebel·lia sobre mesures personals i aliments relatius a la filla comuna Camila del Mar, acorde les mesures següents:
  
1. L'atribució de la guarda i custòdia de la filla menor Camila del Mar, a sa mare, però la pàtria potestat sobre la filla l'exerciran conjuntament ambdós progenitors.
  
2. Com a règim de visites per a Jairo A. Guapacha Guarsino, este podrà estar en la companyia de sa filla menor d'edat en la forma que concerte amb la demandant, i en la conjuntura del desacord, la tindrà amb ell els caps de setmana alterns, des de les 10.00 a les 20.00 hores els dissabtes i diumenges, sense pernocta, i recollirà i reintegrarà la menor, a través d'una tercera persona de confiança entre les parts i la menor, al domicili matern.
  
3. Jairo A. Guapacha Guarsino contribuirà com a prestació per aliments per la filla menor, pagant a la mare d'esta, per mesos bestrets i dins dels cinc primers dies de cada mes, la quantitat mensual de 200 euros. Esta suma pecuniària s'actualitzarà anualment segons la variació que experimente en relació amb l'índex de preus al consum.
  
Tot això, sense que procedisca fer una expressa imposició de les costes processals del present procediment a cap dels litigants.
  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, s'anotarà al llibre corresponent, se'n portarà testimoniatge a les actuacions originals, i es notificarà a las parts, a les quals feu-los saber que contra esta sentència podran preparar en este jutjat un recurs d'apel·lació, dins dels cinc dies següents a la notificació. Cosa que pronuncie, mane i firme.
  
Publicació: la sentència anterior la va llegir i publicar el magistrat jutge que la va dictar, en forma legal, i en el dia de hui, en done fe».
  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència així com en el Diari Oficial de la Generalitat Valenciana.